Karmen Saar

Eesti Liikluskindlustuse Fond

Kahjukäsitleja 15. veebruar 2024

Seletuskiri

Mina Riho Lvov sõitsin 13.02.2024 umbes kella 18.20 paiku sõidukiga Škoda Octavia numbrimärgiga 212 MKX otsa Männiku tee ja Pihlaka tänava ristmiku juures olevale liiklusmärgile. Juhtum leidis aset järgmiselt. Liikusin eespool nimetatud sõidukiga suunal Männikult Järvevana teele, et tuua Espaki kauplusest ära järgmiseks päevaks vajalikud kaubad. Sõiduki kiirus oli umbes 40km/h. Pihlaka bussipeatusest möödudes heitsin pilgu parempoolsesse tahavaatepeeglisse, kuna peatuses seisis buss. Lisaks nägin silmanurgast kuskil eespool mingi sõiduki piduritulesid ja sellest tulenevalt vajutasin automaatselt pidurit. Kuna väljas oli sadanud jäävihma, oli sõidutee kohati väga libe, mistõttu sõiduk muutus juhitamatuks ja sellest tingituna sõitsin liiklusmärgile otsa. Kuna liiklusõnnetuses kannatajaid ei olnud ja et mitte takistada liiklust, viisin auto Männiku tee 121 asuva Kaitseliidu linnaku territooriumile. Esimesel võimalusel andsin juhtunud õnnetusest teada ka liikluskorraldusettevõttele Signaal AS.

/allkirjastatud digitaalselt/

Riho Lvov